რიმნიკუ-ვილჩა
რიმნიკუ-ვილჩა (რუმ. Râmnicu Vâlcea) — ქალაქი სამხრეთ რუმინეთში, ვლახეთის რეგიონში, ვილჩის ჟუდეცში. 2011 წლის მდგომარეობით ქალაქში ცხოვრობდა 92,573 ადამიანი. მდებარეობს მდინარე ოლტის ნაპირას, ზღვის დონიდან 240-260 სიმაღლეზე. პირველად მოიხსენიება როგორც „თავადური ქალაქი რიმნიკი“. ცნობილია 1388 წლიდან. 1999 წლის 11 აგვისტოს ქალაქიდან ჩანდა მზის სრული დაბნელება, რომელიც გაგრძელდა 2 წუთი და 23 წამი.